
PËR NGRITJEN E ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA

Në zbatim të nenit 4 të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, me propozimin e Ministrisë së Punëve Publike dhe Transportit dhe ekipit përzgjedhës, Këshilli i Ministrave 

V E N D O S I:

1. Emërimin e Komisionit Kombëtar Rregullator të përbërë nga: 

1. Vladimir Meksi 		kryetar 			me mandat 5 vjet
2. Marjana Çoku		anëtare			 	me mandat 4 vjet 
3. Ana Metohu		anëtare			 	me mandat 3 vjet 
4. Vilma Bibolli 		anëtare 			me mandat 2 vjet 
5. Jeta Manoku 		anëtare 			me mandat 1 vit . 

2. Paga e Kryetarit të Komisionit Kombëtar Rregullator të njehsohet me pagën e Zëvendësministrit, sipas pikës 3 të lidhjes II/5 të vendimit të Këshillit të Ministrave nr.213, datë 23.3.1998 “Për rritjen e pagave të funksionarëve të lartë shtetërorë”, paga e anëtarëve të komisionit të njehsohet me pagën e Drejtorit të Përgjithshëm në ministri, sipas pikës 6 të lidhjes II/5 të po këtij vendimi dhe paga e specialistit të njehsohet me pagën e specialistit në ministri. 
3. Entit rregullator për vitin 1998, i akordohet një fond prej 3 milionë lekësh, që përballohet nga fondi rezervë i Këshillit të Ministrave i parashikuar për vitin 1998. 
4. Selia e Entit Rregullator do të jetë në Tiranë, pranë Ministrisë së Punëve Publike dhe Transportit. 
5. Për zbatimin e këtij vendimi ngarkohen Ministria e Punëve Publike dhe Transportit dhe Ministria e Financave. 
Ky vendim hyn në fuqi menjëherë. 

